Gena Dimitrova
<s>Gena Dimitrova (bugarski: Гeна Димитpова, Beglež, 6. svibnja 1941. - Milano, 11. lipnja 2005.) bugarska operna sopranistica.</s>

<s>Životopis
Gena Dimitrova rođena je u bugarskom selu Begležu udaljenom oko 25 km od Plevena 1941. godine.</s><s>Počela je pjevati u školskom zboru između 1959. i 1964. godine studirala je na Bugarskom državnom konzervatoriju.</s><s>Iako je u početku bila klasificirana kao mezzosopranistica, kasnije je bila priznata kao sopran.</s><s>Nakon završetka studija počela je podučavati pjevanje.</s><s>Njen proboj došao je 1967. godine kao Abigaille u Verdijevom Nabuccu.</s>

<s>Inozemna karijera
Godine 1970. pobjedila je na međunarodnom natjecanju u Sofiji, nagrada je uključivala studij u milanskoj La Scali u  Scuola di Perfezionamento.</s>

<s>Talijanski debi imala je u operi "Turandot" u Trevisu 1975..</s><s>Godine 1988. debitirala u Metropolitan Operi u New Yorku u istoj ulozi po kojoj je poznata.</s>

<s>Prvi nastup u SAD-u imala je 1981. godine kao Elvira u Ernani.</s><s>Pjevala je 1983. u Barbican Arts Centre u Ponchiellievoj operi "La Gioconda".</s><s>Iste godine nastupila je u Covent Gardenu.</s><s>Nakon silaska s pozornice 2001. godine, Dimitrova je ostala aktivna u radu s mladim pjevačima.</s><s>Jedan od njenih najboljih studenata je sopranistica Elena Baramova.</s>

<s>Dimitrova je umrla u Milanu 11. lipnja 2005.</s><s>Nakon njezine smrti bugarska Vlada je obećala da će osnovati fond s njezinim imenom za perspektivne mlade pjevače.</s>

<s>Izvor</s>

<s>Vanjske poveznice</s>

<s>Službena stranica 
The New York Times - osmrtnica
 Zvijezde bugarske opere audio zapisi odabranih arija</s>

<s>Bugarske operske pjevačice
Soprani</s>

